ระหว่างเดินช็อป ในเมียงดง ณ เกาหลี...เพื่อนสาว เจ้ากรรม ตาไปเจอะ กับ ร้านป้าแมวอมตะ ฆ่าไม่ตาย ...เพื่อนสาวไม่คิดชีวิต พุ่งร่างเข้าร้านโดยไม่ปรึกษาอะไรเลย ...ไอ้เราจะขัดใจกับผู้หญิง ที่คลั่งป้าแมวอมตะ ก็กะไร เสียเวลาป่าว ๆ 

- บรรยากาศ

ร้านตกแต่งน่ารัก...มีของฝาก ของชำร่วย เป็นป้าแมวคิตตี้ เต็มไปหมด ... มีโต๊ะ เก้าอี้ จุได้มากว่า 40-50 คน ...ร้านตั้งอยู่ในตรอก เล็กๆ ชั้นสอง ถ้ามองจากหน้าร้าน จะเห็นเป็นร้านขายของ ตัวร้านตั้งอยู่ชั้น 2 นะคะ 

ร้านป้าแมวอมตะ เป็นร้านที่ตัวเองเคยลองมา หลายครั้ง ในหลายประเทศ ...ซึ่ง หลังจากลองเกิน 4-5 ที่ ก็เกิดปณิธานไว้ว่า ...น่ารักไปนะ เราจะอยู่ห่าง ๆ อย่างห่วง ๆ แบบนี้หละ ...(ปล. ไม่คิดจะลองสาขาที่ไทย เพราะเข็ด...แหะๆ)

- รสชาติ

สั่งมาเป็น คุกกี้กรอบ หน้าตาน่ารัก แต่ รสชาติ โอ้ แม่เจ้า เหมือนกันทุกสาขาจริง !!! ...แห้ง ร่วน ไม่ชุ่มฉ่ำ ไม่หอม ไม่มีกลิ่น นมเนย ใด ๆ ทั้งสิ้น ....รสชาติ ไม่อร่อย ไม่ถูกปากตัวเองเอาซะเลย ...แทะหู คิตตี้ ไปได้หน่อย ถึงกับจอด นิ่งอึ้ง ทำใจ น้ำตาไหลกันไป ....

มาต่อด้วยเครื่องดื่ม ตัวเองสั่งเป็น คาปูชิโน่ร้อน กาแฟไม่หอม ใส่นมเยอะ เกินช็อตกาแฟ...รสชาติคล้าย ๆ นมใส่กลิ่นกาแฟ (อาจเป็นเพราะตัวเอง ทานกาแฟ ดำ ทุกวันก็เป็นได้) 

ต่อกันที่เมนูของหวาน ที่เอามาแชร์กับเพื่อนสาว ...มองจากรูปลักษณ์ ก็ แอบเข้าข้างร้านนิดสนึง ว่า เอาว่ะ มันคงจะไม่เลวร้ายทุกที่ไป ...แต่ผลออกมา ก็เหมือนเดิม ไม่ถูกปากตัวเองมากมาย ...โดมด้านนอกอาการ คือ กรอบแข็ง ...แข็งแบบ ไม่เหมือนขนม ไส้ดานในก็ไม่โอ .... ตัก ชิมได้ 1-2 คำ ก็ จอด เช่นกัน 

โดยรวม ถ้าใครเป็นสาวก ของป้าแมว อมตะ ฮัลโหล คิตตี้ จะเข้ามาอิน กับบรรยากาศ การตกแต่ง ซื้อของฝาก ร้านนี้น่าไปคะ มีของเล่น ของฝากติดไม้ติดมือแน่นอน ...แต่ถ้าเรื่องขนม ...แหะๆ ไม่แนะนำเท่าไหร่นะคะ 